19 



Grenaa- Egnen. Forekommer ikke paa Egnen omkring 

 Vejlby ved Grenaa (R. Johnsen). — R. Christiani skriver; »Lus- 

 cinia philomela hørte jeg en Gang i 1890erne i Hessel Have ved 

 Grenaa. Aaret i Forvejen skal den have ynglet paa Nabogaarden 

 Katholm. I en Aarrække derefter udeblev den fra Egnen; om 

 den i de senere Aar atter er iagttaget der, ved jeg ikke.« — 

 Godsejer de Lichtenberg, Hessel pr. Grenaa, giver nedenstaaende 

 interessante historiske Oplysninger: »Jeg har hørt den i flere 

 Aar; den sang i 4 Dage, 8 Dage, 14 Dage. I 1889 hørte jeg 2 

 Sangere, den ene en slet Sanger, den anden en god Sanger; de 

 havde Unger her. I 1890 var her ogsaa en god Sanger, som 

 altid sad paa samme Gren som den gode Sanger Aaret før, 

 hvorfor jeg antog, det var den samme Fugl ; den havde Unger 

 her; i September døde en af Ungerne. Siden 1890 har den 

 været her flere Gange; Dagenes Antal har været variabelt; under- 

 tiden har den ynglet her. I 1866 sang den paa Balskov og 

 Ommestrup ved Mørke, og den ynglede der. Paa Bjørnholm 

 har der en Sommer været 4 Sangere og en anden Gang 2 Sangere 

 og af og til 1 eller flere Sangere.« 



Æ beltoft- Egnen. I Lyngsbækgaard Skov ved Æbeltoft hørtes 

 en Nattergal 1. Juni 1913 og ved Stubbesø (N. for Æbeltoft) 

 høres den hvert Aar (R. Thygesen i Dansk ornith. Foren. 

 Tidsskr. Aarg. VIII, pag. 230). — 



Godsejer A. Mourier-Petersen, Rugaard, har velvilligst tilsendt 

 mig følgende Oplysninger: »Nattergalen har jeg ikke i mange 

 Aar hørt her paa Rugaard. Den sidste Gang jeg mindes, at 

 Nattergalen var her i længere Tid, var ganske sikkert Sommeren 

 1898, da den var i noget Buskads lige uden for Hovedbygningen ; 

 om den rugede her, ved jeg ikke. Siden har jeg mærkelig nok 

 aldrig hørt den her, hvorimod der før 1898 ret ofte blev hørt 

 Nattergal om Sommeren.« 



Silkeborg- Egnen. »Den forekommer slet ikke i denne Egn; 

 Nætterne er vist for kolde. Jeg har aldrig hørt den, og Folk 

 siger ogsaa, at den aldrig har været her« (H. Godske-Nielsen). 



Aarhus-Egnen. I Egnen omkring Aarhus findes Nattergalen 

 ynglende, men øjensynlig kun i sparsomt Antal. Lærer V. S. 

 Knudsen, der anser den for at være aftaget i Antal i de senere 

 Aar, skriver følgende om dens Forekomst omkring Aarhus: 



2* 



